[{"text_idx": "#000000", "text": "emgav rannvro war ar c\u2019helenn brezhoneg e Roazhon d\u2019an 30/06/17 : rentan\u0303-kont"}, {"text_idx": "#000003", "text": "Savet e vo koulzadou\u0300 brudan\u0303 evit broudan\u0303 an dud da zeskin\u0303 ar yezh, hag ivez evit broudan\u0303 an implij eus ar yezh."}, {"text_idx": "#000004", "text": "Sachet eo bet evezh ar Rannvro e-kerzh an emvod war intrudu DASEN ar Mor-Bihan a-fet aozan\u0303 diorren ar saozneg er skoliou\u0300-amm, evezhiek e vo ar Rannvro evit ma ne vefe ket graet gaou ouzh ar c\u2019helenn divyezhek gant kement-se."}, {"text_idx": "#000006", "text": "Nec\u2019het eo Ofis ar Brezhoneg gant doare diorren ar c\u2019helenn divyezhek e Breizh, hag an dibab da glask stankan\u0303 an toullou\u0300, an takadou\u0300 ma n\u2019eus ket a skoliou\u0300 brezhonek. Poellekoc\u2019h e vefe hervez an Ofis klask uhelaat dregantad ar vugale o teskin\u0303 brezhoneg e kornadou\u0300 \u2019zo ma vez ar yezh ar birvidikan\u0303, da lakaat ar yezh da vezan\u0303 yezh ar gevredigezh en-dro en takadou\u0300-se, rein\u0303 tu da ziorren dudiou\u0300, ur gwir vuhez e brezhoneg evit ar vugale e-maez ar skoliou\u0300... evit se e vefe gwelloc\u2019h tolpan\u0303 ar vrezhonegerien yaouank kentoc\u2019h evit strewin\u0303 anezhe dre Vreizh a-bezh."}, {"text_idx": "#000009", "text": "Goulennet e vo gant ar Rannvro an aotre da vont war-du ar soubidigezh en hentennou\u0300 divyezhek er skoliou\u0300-mamm, evel ma vez graet evit an Euskareg da skouer."}, {"text_idx": "#000012", "text": "Degemer al lizher-kelaouin\u0303 a fell deoc\u2019h ober ? \u2014 Avez-vous envie de recevoir la lettre d\u2019information ?\nLeave this field empty if you're human:"}]